ઍવેન્જર્સ ફિલ્મ-સિરીઝમાં બતાવેલા સુપરહીરોઝ વિશે જેમને ખબર નથી તેમના માટે ક્વિક ઇન્ટ્રોડક્શન : બિલ્યનેર બિઝનેસમૅન ટોની સ્ટાર્ક એક સંશોધક છે, જે અનોખો એક્ઝોસ્કેલેટન સૂટ પહેરીને આયર્નમૅન બની જાય છે. હાથમાં ઢાલવાળો કૅપ્ટન અમેરિકાનો પહેલો સુપરહીરો છે, જેની ઉંમર ક્યારેય વધતી નથી. જિનીયસ સાયન્ટિસ્ટ બ્રુસ બૅનર ગુસ્સે થાય ત્યારે લીલા રંગનો દૈત્ય હલ્ક બની જાય છે. બીજા વિશ્વમાંથી આવેલા થોર પાસે એવો હથોડો છે જે ભલભલાને ક્લીન બોલ્ડ કરી શકે છે. બ્લૅક વિડો એકદમ સ્ફૂર્તિલી જાસૂસ (બ્યુટિફુલ સ્કારલેટ યોહાનસન) છે, જ્યારે આપણા મહાભારતના અજુર્‍ન જેવો બાણાવળી છે હૉકઆઇ (ઍક્ટર જેરેમી રેનર). આ બધાની ટીમ એટલે ઍવેન્જર્સ.